Jacques Schnier

**Jacques Schnier**, nado en Constancia, Romanía, o 25 de decembro de 1898 e finado en Walnut Creek, California, o 24 de marzo de 1988, foi un escultor, profesor universitario e deseñador de moeda estadounidense de orixe romanesa.

## Traxectoria 
### Primeiros anos e formación 
Jacques Preston Schnier naceu o 25 de decembro de 1898 en Constancia, na histórica rexión romanesa de Dobruia, fillo de Matilda e de Benjamin Schnier, e trasladouse aos Estados Unidos coa súa familia en 1903, cando tiña só catro anos. Criouse en San Francisco, California.

Schnier ingresou en 1916 na Universidade Stanford, na que se graduou en Enxeñaría en 1920, e como enxeñeiro traballou na *Hawaiian Sugar Plantation Company* en Kauai, Hawai, ata 1923. Xa en 1927, Junius Cravens publiocu en *The Argonaut* o primeiro artigo de prensa sobre a obra de Schnier.

Entre as súas encargas máis destacadas están as estatuas monumentais e os baixorrelevos para a Exposición Internacional da Golden Gate de 1939-1940, o monumento de bronce a John Galen Howard na sala Howard do *Faculty Club* de Berkeley, ou un baixorrelevo de formigón de case dez metros de altura nunha parede exterior da *Berkeley High School*. O seu primeiro cargo nesa universidade fora como instrutor de Modelaxe no departamento de Arquitectura, posto no que sucedeu a Melvin Earl Cummings.

Schnier tamén ensinou na *School of Arts and Crafts* en Oakland, que posteriormente se converteu no *California College of the Arts*. En 1963 ingresou no Instituto de Artes Creativas.

As obras de Jacques Schnier forman parte das coleccións públicas de entidades como o Museo de Arte Moderna de San Francisco, do Museo de Belas Artes de San Francisco e do Museo de Arte Crocker, de Sacramento, entre outros.

Entre outras entidades e sociedades eruditas, Schnier foi membro da Sociedade de Artistas Murais de California e da Asociación da Arte de San Francisco.

Como autor, tamén publicou varios artigos sobre crítica de arte e sobre a vida doutros artistas.    

O 24 de marzo de 1988 faleceu no hospital John Muir en Walnut Creek, California, aos 89 anos. 
## Principais exposicións individuais 
* 1949: *Oakland Art Gallery* (actual *Oakland Museum of California*), Oakland, California.
* 1963: Retrospectiva en *E. B. Crocker Gallery* (actual Crocker Museum), Sacramento, California.
* 1971: "Transparencies and Reflections", en *Judah L. Magnes Museum* (actual *Magnes Collection of Jewish Art and Life*), Berkeley, California.
* 1975: "Refractions and Reflections", en *James Willis Gallery*, San Francisco, California.

## Publicacións 
* (1948). *.* University of California Press. Berkeley / Los Angeles. 
* (1965). *Jacques Schnier: Sculptures (1961-1964)*. University of California Berkeley  Press.  
* (1979). *Selected Sculptures 1969-1979*. Capricorn Asunder Gallery. San Francisco.  
* (1987). ''*. University of California Press.  

## Notas 
## Véxase tamén 
### Bibliografía 
* Fort, I. S. (1998). *Jacques Schnier, Art Deco & Beyond: 60 Years of Sculpture*. Mills College of Art Museum. ISBN 978-0963803030
* Hartman, R. et al. (1988). "Jacques Schnier, Art: Berkeley, 1898-1988, Professor Emeritus". En *University of California: In Memoriam*. University of California. Páxinas 126-128.
* Thiel, Y. G. (1960). *Artists and People''. Philosophical Library. ISBN 978-0-8022-1710-3